b"\n_START_ARTICLE_\nSibsagar\n_START_SECTION_\nHist\xc3\xb2ria\n_START_PARAGRAPH_\nSibsagar, al costat de Rangpur, fou capital del regne Ahom fins al 1786 quan va passar al Jorhat. El 1836 els brit\xc3\xa0nics van establir Rangpur, al costat de Sibsagar, com a capital del districte, mentre el deposat raja ahom va restar a Jorhat. El 1843 Sibsagar va ser considerada millor empla\xc3\xa7ament per\xc3\xb2 fins al 1880 no fou declarada oficialment la capital civil sota la Bengal Act V de 1876. La capital es va traslladar a Jorhat el 1911.\n_START_SECTION_\nLlocs interessants\n_START_PARAGRAPH_\nSibsagar (Llac de Sib) t\xc3\xa9 un tanc d'aigua constru\xc3\xaft pel raja ahom Sib Singh al punt m\xc3\xa9s alt de la ciutat el 1722, que \xc3\xa9s el que li d\xc3\xb3na nom; tamb\xc3\xa9 hi ha diversos temples destacant el de Sivadol, el de Vishnudol i el de Devidol, constru\xc3\xafts el 1734. Alrtres llocs s\xc3\xb3n l'amfiteatre oval Rang Ghar i el palau Talatol Ghar. A la rodalia el llac artificial Joysagar, a Rangpur (capital del 1699 al 1786) avuia dia part de Sibsagar) constru\xc3\xaft pel raja Rudra Singha en honor de la seva mare Joymoti. Edifici modern s\xc3\xb3n el Museu Ahom amb tota mena de records dels rages ahoms i el pont Namdang (constru\xc3\xaft fa segles per\xc3\xb2 sobre el que avui dia passa una carretera). A Gargaon, a uns 13\xc2\xa0km a l'est, hi ha el palau de Kareng Ghar, de set pisos, constru\xc3\xaft al segle\xc2\xa0XVIII. Una altra antiga capital, Charideo, constru\xc3\xafda per Sukapha el fundador de la dinastia ahom, est\xc3\xa0 situada tamb\xc3\xa9 a la rodalia."